**О Т Ч Е Т**

**ЗА ДЕЙНОСТТА НА НЧ“ДИМИТЪР БЛАГОЕВ-1907“**

**ЗА ПЕРИОДА 2022г.**

На основание чл. 15 / 1 и чл. 16 / 1 от Устава на Народно читалище „Димитър Благоев-1907”, днес провеждаме Отчетно Изборно събрание на читалището.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото,в което се поддържат живи българските традиции,мястото,в което малките българчета научават от своите баби и дядовци за бита,културата,прекрасните песни и танци,живите български шевици,където пламва и завинаги остава в сърцата им огънчето на българщината.

Отчетният период обхваща януари 2022г. до декември 2022г.Един отрязък от 12 месеца през които Настоятелството- Георги Георгиев-Председател, ,Йорданка Йорданова,Владислав Донев,Станислав Стоев,Снежана Кирова ,Здравка Николова,Мария Николова-членове и служители работихме заедно да преосмислим приоритетите,стоящи пред читалището , също проведени заседания по възникналите най –неотложни проблеми,неговите форми за реализация и обогатяване на годишната програма и културния календар на читалището и библиотеката. През целият този период

**ОСНОВНИ ЦЕЛИ** бяха:

-Отстояване на на позицията на водещо културно средище

-Обогатяване на културния живот

-Развиване на библиотечната дейност

-Съхраняване на народните традиции

-Развитие и подпомагане любителското художествено творчество

**АКТУАЛНО СЪСТОЯНИЕ НА ЧИТАЛИЩЕТО**

Читалището във Вълчи дол е основано през май 1907год. Негови учредители са: Иван Христов – председател, Колю Иванов – заместник председател, Стоян Христов- секретар касиер, Димитър Дичев –библиотекар.

Народно читалище “Димитър Благоев -1907 “ съхранява и поддържа, жив възрожденския дух на първите основатели, душевността на българина, разпространява просвета и култура.

Народно читалище “ Димитър Благоев-1907 “ е традиционно самостоятелно, независимо, самоуправляващо се българско културно – просветно сдружение в гр. Вълчи дол.

Изградено е на принципа на демократизма, доброволността и автономията.

Сградата на читалището е отдадена за безвъзмездно ползване от община Вълчи дол с акт №15 от 09.01.1997г.Общата плащ на читалището е 1600 кв.м.

**ОСНОВНИ НАПРАВЛЕНИЯ И ПРИОРИТЕТНИ ЗАДАЧИ**

Библиотеката е център за информация,който предоставя всички видове знания и информация на своите ползватели, осъществява правото на всеки за равноправен и свободен достъп до информация.

**ОСНОВНИ ПРИОРИТЕТИ**

-Налагане на библиотеката като водещ общински културен институт и превръщането и в притегателен център за всички

-Насърчаване на четенето със специално внимание към децата

-Постоянно обновяване и обогатяване на библиотечните колекции с книжни и други носители

Към 31 декември 2022 г .библиотечния фонд наброява 23119 книжни единици.

Всяка година преведени пари от рентата се използват за закупуване на нови книги и обогатяване на библиотечното богатство.

Сега искам да ви споделя накратко за историята на построяването на сградата в която се намираме. Тя е строена с доброволен труд и самооблагане от жителите на Вълчи дол и са я нарекли Читалищен дом/взето от архивите на Летописната книга /.Идеята им е била в нея да се помещава читалище за културни дейности и библиотека,като почти всеки е дарявал книга или книги за да се създаде библиотеката,а сега за жалост тези хиляди книги са обречени на унищожение. Причина за това е изнасянето им като пакети от сградата и натрупани на купове в бараките на бившите социални грижи- по нареждане на г-жа Диана Великова. На 21 април 2022г. без заповед за напускане на сградата и без заповед за изнасяне на книгите ни преместиха ,заради проекта по саниране, според който госпожа Великова е отбелязала,че не трябва библиотеката и читалището да се помещават в така нареченият „Културен дом”.Сега само малка част от книгите са наредени на рафтове,защото помещенията на бараките не дават възможност да се разположат повече стелажи за подредба на цялото количество литература и по-голямата част са натрупани,което създава опасност от повреждането им.

**ХУДОЖЕСТВЕНА САМОДЕЙНОСТ**

**Към читалището функционират следните любителски художествени колективи.,детска школа за народни танци”Пламъче” от първи до четвърти клас -35 деца,клуб за народни танци „Жарава”-вазрастни. Мъжка вокална група”Родолюбие”изпълнява патриотични и стари градски песни-,Женска певческа група”Теменуга”-14 самодейки,клуб за звукозаписно студио „Манхатън” “.Читалището участва активно в реализирането на културния календар на града и представя успешно гр. Вълчи дол и общината на национални и международни форуми в страната.**

**Женска фолклорна група „Теменуга”**

**---2022г.-** на 24.05.2022г.групата бе поканена в с.Щипско за откриване на празничният концерт по случай празника на селото

--През м. Юни взеха участие на Националния фолклорен фестивал”**Кехлибарен грозд**”-с.Лозен, общ.Лясковец, където завоюваха бронзов медал.

**На празника на с.Лясково**, общ.Хасково по покана на кметството индивидуално участваха Стойка Димова в съпровод на Пенчо Чакъров.

На 17.07.2022г. по покана на Община Аксаково се включиха на празника в месността „ **Св. Марина”,**а на 24.07.2022г.

Групата участва в Националния фолклорен фестивал „**Искри от миналото**”-резултата е два златни медала и Дипломи за групово пеене и дуетно изпълнение на Стойка Димова и Катя Кръстева и специално поздравление от Председателя на журито за правилно подбраните автентични песни и носия.

Групата се представи отново блестящо в гр. Килифарево на Фестивала за хумористична песен и разказ”**Усукано по Килифаревски**” на 27.08.2022г. като завоюва бронзов медал за групово пеене, златен медал за хумористична сценка по авторство на Катя Кръстева и Дипломи.

През септември на 24-ти участваха в с. Здравец, общ. Аврен на Националния фолклорен фестивал „Песен се пее,хоро се вие”-два сребърни медала и Дипломи-за дуетно и групово пеене, а през м. Ноември по покана на читалището в с. Петров дол, общ. Провадия се включиха с автентични песни и ръчно изработени от всяка тестени изделия в чест на „Празника на хляба”.

**Клуб за народни танци „Жарава”**

**---2022г**.—**април**—Варна- II-ро място и плакет—

**---май**---гр. Суворово”Като жива вода”—II-ро място и Диплом ; гр. Казанлък „Заедно на мегдана”— Олично представяне Диплом

**---юни—**гр. Девня –„Фолклорна палитра”

**--септември—**с. Здравец, общ. Аврен—Фолклорен фестивал—Златен медал и Диплом

**--октомври**—Турция—гр. Мармарис—Интернационален танцов фестивал-Диплом и Сертификат

**--ноември**—Варна „Фолклорен изгрев”--I-во място ,Диплом и плакет

**През 2022г.** м. Октомври читалището организира почивка до Република Турция в курорта Мармарис.

Групите останаха доволни ,заредени с много положителни емоции,прекрасни впечатления от екскурзиите на които ходиха и от отличното обслужване в хотелите.

Народните читалища в България,през своята 166- годишна история,са се превърнали в своеобразни културни,социални,образователни и информационни институции,със специфичната мисия да съхраняват и развиват традиционните ценности на нацията. През целия период от своето съществуване читалищата винаги са били ключови фактори за образоваността и информираността на местните общности,имащи съществена роля за утвърждаване и развитие на ценностите на гражданското общество.

**ЦЕЛ НА РЪКОВОДСТВОТО НА ЧИТАЛИЩЕТО**

Ръководството обединява усилията за по- нататъшно развитие и утвърждаване на читалището като важна обществена институция,

То цели да подпомогне организирането и реализацията на комплекса от дейности, както и да съдейства за повишаване на активността на читалищните членове с цел създаване на благоприятна среда за всички възрастови групи, ползващи услугите на читалището в гр. Вълчи дол.

**ПОДЦЕЛИ**

-запазване и развитие на духовните културни ценности на гражданското общество

-подпомагане на традиционната читалищна дейност и търсене на нови съвременни форми за нейното развитие

-превръщане на читалището в общодостъпен център

-осигуряване на възможности за продължаване на традицията

**ДЕЙНОСТИ**

-популяризиране проявите на читалището

- участие на творческите колективи на читалището в Национални фолклорни фестивали и културната програма на Общината

-оказване на съдействие при реализирането на значимите културни събития на читалището

Тези цели и дейности са стъпка в осъществяването на насоките за превръщане на читалището в модерен, многопрофилен и многоцелеви център за култура и образование на територията на Община Вълчи дол.

Целта на ръководството на читалището е да формира читалището като място за общуване и контакти,успешни социални практики,повишаване ролята му за социалната и културна интеграция на различните общности в града и общината.